শাহি নির্দেশ পেয়ে তড়িঘড়ি বৈঠকে বসলেন মণিপুরের রাজ্যপাল

ওয়েব ডেস্ক: রাষ্ট্রপতি শাসিত মণিপুর (Manipur) সফরে গিয়ে সেখানকার পরিস্থিতি নিয়ে প্রশাসনিক পরিস্থিতি নিয়ে বৈঠকের পর কেন্দ্রীয় স্বরাষ্ট্রমন্ত্রী অমিত শাহ (Amit Shah) নির্দেশ দেন, আগামী ৮ মার্চ থেকে রাজ্যের সব রাস্তা নিরাপদ করতে হবে। পাশাপাশি, যাত্রীদের নির্বিঘ্নে যাতায়াত নিশ্চিত করার বিষয়েও নির্দেশ দেন তিনি। এরপরই মঙ্গলবার তড়িঘড়ি ইম্ফলে উচ্চ পর্যায়ের সভায় বসলেন সে রাজ্যের রাজ্যপাল অজয় কুমার ভল্লা (Ajay Kumar Bhalla)।

নিরাপত্তা বিষয়ে আলোচনার জন্য মঙ্গলবার মণিপুরের রাজভবনে বৈঠক ডাকেন রাজ্যপাল অজয় কুমার ভল্লা। এদিনে বৈঠকে কেন্দ্রীয় স্বরাষ্ট্রমন্ত্রীর নির্দেশ কার্যকর করার বিষয়ে খুঁটিনাটি আলোচনা হয়েছে বলে খবর। পাশাপাশি, রাজ্যের আইনশৃঙ্খলা, রাস্তাঘাটের সিগন্যালিং ব্যবস্থার উন্নতি ঘটানোর বিষয়েও এদিনের বৈঠকে আলোচনা হয়েছে বলে খবর।

আরও পড়ুন: ‘অরণ্য নিধন’, বনাঞ্চল চিহ্নিতকরণে কমিটি গঠন না করা রাজ্যগুলিকে সুপ্রিম হুঁশিয়ারি

উল্লেখ্য, এর আগে শনিবারের বৈঠকে মণিপুরকে স্বাভাবিক অবস্থায় ফিরিয়ে আনতে কী করতে হবে, তা ঠিক করে দেনন স্বরাষ্ট্রমন্ত্রী। এদিন তিনি তিনটি আশু কাজের কথা উল্লেখ করেছেন। তা হল— সব বেআইনি ও পুলিশের থেকে লুঠ হওয়া অস্ত্র উদ্ধার করা, হিংসা দমন করা এবং যত দ্রুত সম্ভব শান্তি ফেরানো।

বৈঠকে শেষে অমিত শাহ বলেন, বেশ খানিকটা সময় শান্তি বজায় থাকলে তার পরে বিভিন্ন যুযুধান পক্ষের মধ্যে আলোচনার উদ্যোগ নেওয়া হবে। শান্তি ফিরে আসার আগে কোনও আলোচনা নয়, এটাই স্বরাষ্ট্রমন্ত্রীর নির্দেশ। এই বৈঠকে বিধানসভা পুনরুজ্জীবিত করার কথা বলেননি তিনি। ফলে দীর্ঘ সময় ধরে মণিপুরে রাষ্ট্রপতি শাসন স্থায়ী হতে চলেছে বলেই মনে করছে বিশেষজ্ঞ মহল।